“Als bous de Castelló”, nova representació per a l’Escola de Declamació “Joventut Artística” de Burjassot
2025-07-24

Dissabte que ve, 27 de juny, les rialles estan assegurades en el Teatre del Círculo Católico San Roque de Burjassot en una nit en la qual el grup infantil de l’Escola de Declamació “Joventut Artística” tindrà el protagonisme absolut.

El grup posarà en escena, a les 22.30 hores, el sainet còmic “Als bous de Castelló”, de Manuel Soto Lluch, que narra les peripècies de Colau, un aficionat a les dones i al món dels bous que converteix una mentida en una autèntica comèdia d’embolic.

Una gran oportunitat de veure aquests joves actors i actrius damunt de l’escenari i, a més, de gaudir d’una gran representació en la qual, com s’ha assenyalat unes línies més amunt, les rialles estan assegurades.